ตอนนี้แม่หนูมีอาการเวียนหัวมาก เวียนหัวมา2วันแล้วค่ะ เมื่อวานยังพอลุกไปทำงานได้แต่วันนี้คือเวียนหัวมากๆ ไปทำงานไม่ได้ แต่อาการอื่นๆที่เข้าข่ายโรคยังไม่มีแม่ยังกินน้ำได้ปกติหนูเป็นห่วงมาก เพียงแต่มีอากการเดียวคือปวดหัว เวียนหัว เมื่อเดือนก่อนมือแม่โดนน้ำลายสุนัขที่คิดว่าเป็นบ้าค่ะมือมีแผล ฉีดยาแล้วหลังจากโดนน้ำลายเดือนนึง หนูกังวลจนรบเร้าให้แม่ไปฉีดให้ได้ หมาตัวนั้นก็ตายแล้วค่ะ ตอนนี้ฉีดยาเข็มสุดท้ายครบเมื่อวันที่22ค่ะ ฉีดแบบ8เข็ม4ครั้งค่ะ แล้วสุนัขตัวนั้นมันมีลูกมันไปกัดลูกค่ะ เหมือนมันกลับมาจากไหนไม่รู้มันหายไปสองสามวัน ไม่แน่ใจว่ากลับมาแล้วจำลูกๆม่ได้หรือเปล่า กัดไป 2-4 ตัว ตายไป3 ตัว ตัวที่โดนกัดและไม่โดนกัด ตัวที่เหลือปกติดีค่ะ ตัวที่โดนกัดเอาไปตรวจแล้วพบว่าเป็นพยาธิสุนัขค่ะ อาการแบบแม่หนูเข้าข่ายโรคพิษสุนัขบ้ามั้ยคะ หนูกังวลมากๆ
สวัสดีค่ะ หากได้ฉีดวัคซีนป้องกันพิษสุนัขบ้าก่อนที่จะเกิดอาการ วัคซีนก็จะช่วยป้องกันการเกิดโรคได้อยู่ค่ะ แม้จะไม่สามารถป้องกัน 100% ก็ตามนอกจากนี้ หากนับจากวันที่มือที่มีบาดแผลไปโดนน้ำลายสุนัข แล้วผ่านมา 14 วันสุนัขยังไม่ตาย แสดงว่าในตอนนั้นสุนัขก็ไม่ได้เป็นโรคพิษสุนัขบ้า ซึ่งหากสุนัขได้มาตายหลังจากผ่านไปเดือนนึงแล้ว หากเป็นโรคพิษสุนัขบ้าจริง สุนัขก็น่าจะเป็นโรคหลังจากที่ไปสัมผัสน้ำลายมันแล้วค่ะ ไม่ใช่ในตอนที่ไปโดนน้ำลายมันส่วนอาการเวียนหัวก็ไม่ใช่ลักษณะอาการของโรคพิษสุนัขบ้าค่ะ โดยสาเหตุของอาการเวียนหัวมีมากมาย เช่นร่างกายขาดน้ำมีโลหิตจางมีโรคของหู เช่น ตะกอนหินปูนในหูชั้นในหลุด หรือ โรคหินปูนในหูชั้นในเคลื่อน (BPPV) โรคน้ำในหูไม่เท่ากัน(Meniere's Disease) เป็นต้น มีความผิดปกติของระบบไหลเวียนโลหิตที่ทำให้เลือดไปเลี้ยงสมองรวมถึงระบบประสาททรงตัวไม่พอ โดยจะเกิดในผู้ที่มีไขมันในเลือดสูง ความดันโลหิตสูง สูบบุหรี่ เป็นเบาหวาน เลือดข้นกว่าปกติ หัวใจเต้นผิดจังหวะ โรคหลอดเลือดหัวใจตีบ โรคกระดูกคอเสื่อม เป็นต้น นอกจากนี้ยังอาจเกิดจากความเครียด วิตกกังวล พักผ่อนไม่เพียงพอได้หากอาการเวียนหัวเป็นมาก อาจทานยายาแก้เวียนศีรษะเช่นdimenhydrinateเป็นต้น หากอาการไม่ดีขึ้น ควรไปพบแพทย์ค่ะ